b'\n_START_ARTICLE_\nAli Hasan al-Majid\n_START_SECTION_\nVangitseminen ja tuomio\n_START_PARAGRAPH_\nH\xc3\xa4nen uutisoitiin aluksi kuolleen liittouman pommituksissa Basrassa kev\xc3\xa4\xc3\xa4ll\xc3\xa4 2003. Liittouman joukot vangitsivat h\xc3\xa4net 21. elokuuta 2003. H\xc3\xa4n sai syytteen sotarikoksista, rikoksista ihmisyytt\xc3\xa4 kohtaan ja joukkotuhonnasta eli kansanmurhasta._NEWLINE_Irakilainen oikeusistuin tuomitsi 24. kes\xc3\xa4kuuta 2007 al-Majidin, Irakin entisen puolustusministerin Sultan Hashim Ahmadin ja entisen armeijan komentajan Hussein Rashid al-Tikritin hirtett\xc3\xa4viksi liittyen Al-Anfal-kampanjaan, jossa vuoteen 1988 menness\xc3\xa4 Irakin armeija oli tuhonnut 4\xc2\xa0000 kurdikyl\xc3\xa4\xc3\xa4, arvioiden mukaan 180\xc2\xa0000 ihmist\xc3\xa4 tapettu ja 1,5 miljoonaa karkotettu. Irakin korkein oikeus vahvisti tuomiot 4. syyskuuta 2007, josta aikaa tuomion t\xc3\xa4yt\xc3\xa4nt\xc3\xb6\xc3\xb6npanoon oli 30 vuorokautta. Teloituksia kuitenkin lyk\xc3\xa4ttiin ramadanin vuoksi. H\xc3\xa4net oli tarkoitus teloittaa 16. lokakuuta 2007, mutta sit\xc3\xa4 siirrettiin j\xc3\xa4lleen, koska teloitusm\xc3\xa4\xc3\xa4ryksen allekirjoittajasta ei oltu yksimielisi\xc3\xa4._NEWLINE_Joulukuussa 2008 Al-Majid tuomittiin toistamiseen kuolemaan osallisuudestaan \xc5\xa1iiamuslimien kapinan murskaamiseen Persianlahden sodassa, ja maaliskuussa 2009 h\xc3\xa4n sai kolmannen kuolemantuomionsa Bagdadin Sadr Cityn alueen \xc5\xa1iiamurhista vuodelta 1999. Al-Majidin kuolemantuomio pantiin k\xc3\xa4yt\xc3\xa4nt\xc3\xb6\xc3\xb6n 25. tammikuuta 2010.'